નવસારીના દશેરા ટેકરી વિસ્તારમાં 100થી વધુ લોકોને સરકારી યોજનામાં આવાસ મળ્યા નથી ત્યારે એ વિસ્તારના રેનબસેરા નામે ભિક્ષુકો માટે વ્યવસ્થા ઉભી કરવાના આયોજન અંગે સામાન્ય સભામાં મુદ્દો ઉઠતા વિપક્ષ સભ્યોએ તેનો વિરોધ નોંધાવ્યો હતો. સ્થાનિક લોકોએ પણ સામાન્ય સભામાં આ બાબતને લઈ હાજરી આપી હતી. રેનબસેરા અંગે તાત્કાલિક નિર્ણય લેવા એક્ઝિક્યુટીવ ચેરમેન પ્રેમચંદ લાલવાણીએ અનુરોધ કર્યો હતો છતાં વિરોધ પક્ષે વિરોધ નોંધાવી દશેરા ટેકરીમાં રેનબસેરાની કામગીરી નહીં કરવા તાકિદ કરી હતી અને સ્થાનિક લોકોને આવાસ આપી ન્યાય કરવા જણાવ્યું હતું.